**JP ”TRŽNICA” D.O.O.ZENICA**

Z E N I C A

##### Ul. Maršala Tita br. 48

Na osnovu Odluke broj:1589/21 od 14.06.2021.g., objavljuje se:

 PONIŠTAVA SE

Javni oglas objavljen u Listu “Naša riječ” od 01.06.2021.g.

 za izdavanje u zakup prodajnog boksa 94;

te objavljuje novi

 **J A V N I O G L A S**

Izdaje se u zakup prodajni boks broj 94 površine 4,0 m2 sa namjenom: trgovina, lociran na platou Gradske pijace u Ul. M.Tita br.48, u Zenici. Prodajni boks se izdaje na period u trajanju od godinu dana.

Početna cijena mjesečne zakupnine za ovaj boks iznosi 270,00 KM (sa uračunatim PDV-om i bez uračunatog popusta po važećem Cjenovniku usluga preduzeća i odluci organa upravljanja).

Na ovaj oglas se mogu prijaviti zainteresovani koji nemaju obaveza prema JP "Tržnica" d.o.o. Zenica po bilo kom osnovu, a koji će biti u obavezi izvršiti registraciju djelatnosti kod nadležne službe Grada Zenica koja će se obavljati u prodajnom boksu.

Izbor najpovoljnijeg ponuđača izvršit će se Komisijski, a putem javnog nadmetanja/licitacije po principu „ko ponudi višu cijenu mjesečne zakupnine“ s napomenom da ponuđena cijena ne može biti niža od naznačene početne. Javno nadmetanje/licitacija će se održati u službenim prostorijama Preduzeća u Ul. M.Tita br.48, Zenica (na spratu zgrade Gradske tržnice) na dan 24.06.2021.g. (četvrtak) u 10,00 sati.

S obzirom na postupak javnog nadmetanja/licitacije, svi zainteresovani se pozivaju da dostave svoju pismenu prijavu na učešće u postupku javnog nadmetanja (sa imenom i prezimenom i oznakom prodajnog boksa), najkasnije do 23.06.2021.g. (srijeda), neposredno u službene prostorije preduzeća do 15,00 sati ili preporučenom pošiljkom na adresu JP ”Tržnica” d.o.o.Zenica, Ul. M. Tita broj 48 Zenica.

Javnom nadmetanju mogu prisustvovati samo prijavljeni kandidati uz obavezno poštivanje propisanih epidemioloških mjera (nošenje maske i održavanje propisane socijalne distance).

Neblagovremene i nepotpune prijave bit će odbačene.

Rezultati izbora najpovoljnijeg ponuđača bit će saopšteni odmah.

Preduzeće zadržava pravo neprihvatanja niti jedne ponude, odnosno zadržava pravo poništavanja javnog oglasa iz opravdanih razloga.

Zainteresirani mogu pogledati prodajni boks svaki radni dan od 07,30 do 15,00 sati, a sve pojedinosti mogu se dobiti na telefon 032/401-573. Kontakt osoba: Almedina Babić.

 JP „TRŽNICA“ D.O.O. ZENICA